Title: Ministerstvo dopravy, pôšt a telekomunikácií Slovenskej republiky
Author: kvasnica_nb
Last saved by: BriaN
Company: ...

Predkladacia správa

	Materiál „Návrh na ukončenie privatizácie letiskovej spoločnosti Letisko M.R.Štefánika – Airport Bratislava, a.s. (BTS) (ďalej aj len "BTS") a na naloženie s majetkovou účasťou Fondu národného majetku SR na podnikaní tejto spoločnosti s cieľom zabezpečiť vhodné prostredie pre trvalo udržateľný rast leteckej dopravy na Slovensku“ je predkladaný na rokovanie vlády SR podľa úlohy C.2.  uznesenia vlády č. 696 zo 16. augusta 2006, ktorou bol minister dopravy v spolupráci s Ministerstvom hospodárstva SR a Fondom národného majetku SR poverený predložiť návrh na naloženie s majetkovou účasťou Fondu národného majetku SR na podnikaní spoločnosti BTS. 

	Predkladaný dodatok pôvodného materiálu navrhuje nové znenie uznesenia vlády. Do času vysporiadania rozporu medzi Fondom národného majetku SR a MDPT SR sa navrhuje prijať ostatné pôvodné časti uznesenia vlády a vypustiť tie, ktoré sa týkajú spätného prechodu majetkovej účasti na podnikaní spoločnosti BTS v rozsahu 66% z FNM SR na majetkový účet štátu zastúpeného MDPT SR. 

Nové znenie uznesenia vlády tak rieši: 
- formálne ukončenie privatizácie letiskovej spoločnosti BTS vyňatím majetkovej účasti štátu na podnikaní tejto spoločnosti zo zoznamu majetkových účastí štátu na podnikaní iných právnických osôb zahrnutých do privatizácie,
- určuje spoločnosť BTS za strategický podnik z hľadiska dopravnej obslužnosti Slovenskej republiky leteckou dopravou, v ktorom musí byť zachovaná trvalá majetková účasť štátu v rozsahu minimálne 51% a uznesením vlády sa ukladá Ministerstvu hospodárstva SR pripraviť novelu zákona č. 92/1991 Zb. o podmienkach prevodu majetku na iné osoby v znení neskorších predpisov na realizáciu tohto zámeru,
- zaväzuje FNM SR previesť výkon práv akcionára z FNM SR na štát zastúpený MDPT SR zmluvou o prevode výkonu práv a povinností akcionára,
- zrušuje úlohu B.2. uznesenia vlády č. 484/2005 o prevode po 10% akcií štátu v letiskovej spoločnosti BTS a letiskovej spoločnosti Letisko Košice - Airport Košice, a.s. na predstaviteľov dotknutých regiónov. 

	Takéto nové znenie návrhu uznesení vlády sa predkladá na rokovanie vlády bez zásadných pripomienky, ktoré by neboli odstránené.